Ο βασικός κατηγορούμενος για την υπόθεση του ναρκόπλοιου, Μάκης Γιαννουσάκης δηλώνει σε συνέντευξη του ότι ο Βαγγέλης Μαρινάκης γνώριζε τις κινήσεις του Αιμίλιου Κοτσώνη για το Noor1.

Στην εκπομπή «Δίκη στον ΣΚΑΪ» μίλησε ο προφυλακισμένος εφοπλιστής για την εμπορία ναρκωτικών του Noor 1 Μάκης Γιαννουσάκης, καθώς βρέθηκε στο σπίτι της πρώην συζύγου του στη Φιλοθέη, ο μισός από τους δύο τόνους ηρωίνης.

Ο Γιαννουσάκης, ο οποίος έχει καταγγείλει απειλές κατά τις ζωής του, αναφέρθηκε στη γνωριμία που είχε με τον Βαγγέλη Μαρινάκη και τον ρόλο του Αιμίλιου Κοτσώνη. Ο εφοπλιστής μεταξύ άλλων είπε πως ο Βαγγέλης Μαρινάκης παρακολουθούσε τις κινήσεις του Αιμίλιου Κοτσώνη, ως στενός του συνεργάτης, ενώ ο πρόεδρος του Ολυμπιακού είχε ενημερωθεί από το πρώην στέλεχος της «ερυθρόλευκης» ΠΑΕ και για το Noor 1.

Αναλυτικά όσα είπε ο Γιαννουσάκης στη συνέντευξή του μέσα από τη φυλακή

Συνταξίδεψε μαζί σας ο κ. Βαγγέλης Μαρινάκης στο Ντουμπάι ;

Γιαννουσάκης: «Όχι, ποτέ. Τον συνάντησα στο Ντουμπάι».

Τον συναντήσατε. Μέσω ποίου;

Γιαννουσάκης: «Του κ. Κοτσώνη».

Η συνάντηση για ποιο λόγο έγινε στο Ντουμπάι και πότε;

Γιαννουσάκης: «Το 2013 έγινε η συνάντηση... Και η συνάντηση είχε να κάνει με την γνωριμία του με μένα και τον Μπουρδούβαλη, την οποία συνάντηση επιδίωξε και έκλεισε ο κ. Κοτσώνης».

Στη συνάντηση απλώς γνωριστήκατε ή συζητήσατε κάτι περαιτέρω;

Γιαννουσάκης: «Εεε... με μένα όχι. Με τον κ. Μπουρδούβαλη ήταν το αντικείμενο γιατί συνεργαζόντουσαν οι εταιρίες τους. Εγώ είχα κοινωνική γνωριμία».

Ο οποίος κ. Μπουρδούβαλης είναι επίσης προφυλακισμένος.

Γιαννουσάκη: «Ακριβώς».

Άλλη φορά συναντηθήκατε στο Ντουμπάι με τον κ. Μαρινάκη;

Γιαννουσάκης: «Δύο-τρεις φορές πρέπει να συναντηθήκαμε, αλλά καθαρά σε κοινωνικό επίπεδο και για δουλειές δεν συζητήσαμε παρά μόνο σε θεωρητικό επίπεδο».

Στο Ντουμπάι ή στην Αθήνα;

Γιαννουσάκη: «Στο Ντουμπάι».

Στο Ντουμπάι. Ποτέ στην Αθήνα;

Γιαννουσάκης: «Στην Αθήνα σε κάποια μαγαζιά. Πάντα σε κοινωνικό επίπεδο όμως, καμία επαγγελματική σχέση».

Η γνωριμία σας ξεκίνησε πάντως το 2013 στο Ντουμπάι, όχι στην Αθήνα;

Γιαννουσάκης: «Το 2013 στο Ντουμπάι ναι».

Και πάντα μέσω του κ. Κοτσώνη, εσείς δεν είχατε προσωπική επαφή;

Γιαννουσάκης: «Ναι, πάντα μέσω του κ. Κοτσώνη».

Ο κ. Μαρινάκης έχετε την αίσθηση ότι ήξερε τις κινήσεις του κ. Κοτσώνη;

Γιαννουσάκης: «Κατά τον κ. Κοτσώνη, τις ήξερε, ναι. Και για την αγορά του Noor».

Και για οτιδήποτε μετέφερε το Noor;

Γιαννουσάκης: «Αυτό δεν το γνωρίζω. Γνωρίζω όμως ότι παρακολουθούσε τις κινήσεις του κ. Κοτσώνη γιατί ήταν ο πιο στενός του συνεργάτης».

Πιστεύετε ότι τον ενημέρωνε ο κ. Κοτσώνης; Τον ενημέρωνε επαρκώς ή δεν...

Γιαννουσάκης: «Πιστεύω ότι είχανε ανοιχτή επικοινωνία για πολλά θέματα. Μέσα στα πολλά εντάσσω και το Noor».

Το γεγονός ότι τα παιδιά σας είναι φίλοι δεν επηρεάζει, δεν επηρέασε την κοινωνική σας σχέση;

Γιαννουσάκης: «Τα παιδιά μας προκύψαν φίλοι από τις παρέες των παιδιών και όχι εμένα και του πατέρα του».

Πήγαινε το παιδί σας στο σπίτι του κ. Μαρινάκη;

Γιαννουσάκης: «Όχι, από όσο γνωρίζω όχι»

Γιαννουσάκης: «Ερχότανε το παιδί του κ.Μαρινάκη στο δικό μας».

Στη Φιλοθέη.

Γιαννουσάκης: «Ναι».

Το SDNA καταγράφει για λόγους δημοσίου συμφέροντος τις απόψεις όλων των εμπλεκομένων στην υπόθεση αλλά δεν υιοθετεί καμία δήλωση του κυρίου Γιαννουσάκη ή οποιουδήποτε άλλου κατηγορουμένου και μη.